Dene, Duitsland waarsku dat migrantekrisis kan hande uitruk – praag.co.za — 20 jaar jonk!
Magneetlande soos Duitsland besef dat afkeur teen immigrasie by kiesers bou en probeer die probleem versprei.
Die Deense sekretaris vir Vlugtelinge, Andreas Kamm, was eers 'n multikulturalis, maar het dié week gewaarsku dat Europa op Armageddon afstuur.
Die Duitse regering sê hulle sal nie kan voortgaan om die buitensporige toeloop van vlugtelinge te akkomodeer nie.
'n Duitse regeringswoord­voerder het gesê Duitsland verwag dat die aantal asielsoekers wat reeds die land binnegestroom het, viervoudig tot sowat 800 000 vanjaar gaan toeneem.
Na verwagting kan hierdie getal vanjaar selfs een miljoen haal.
"Duitsland en 'n paar ander lande ontvang verreweg die meeste vlugtelinge," het Steffen Seibert, 'n woordvoerder van die regering, op 'n mediakonferensie gesê.
"Daar is 28 EU-lidlande en hierdie situasie kan nie voortduur nie. Daar moet 'n regverdiger verspreiding en meer samehorigheid wees."
Honderde voorvalle van brandstigting by migtantekampe in Italië en Duitsland is reeds aangemeld en meer as 30 polisielede is verlede naweek beseer in oproer in die oostelike stad Heidenau, naby Dresden, toe protes teen so 'n kamp handuit geruk het.
Opstande in migrantekampe in Frankryk kom gereeld voor, maar linkse Franse leef steeds in ontkenning oor die probleem.
Die mate waartoe linksers is staat is tot selfmisleiding ten spyte van daaglikse harde bewyse dat hulle die inval verkeerd takseer, is legio.
LiveLeak het 'n video-opname van linkse Franse wat die "verbruikersamelewing" blameer vir hoe sogenaamde "honger vlugtelinge" optree geplaas.
Saterdag het 5 000 linkses deelgeneem aan 'n optog in Dresden om hul steun aan die migrante te betoon, maar Oostenryk het toegangsbeheer by grensposte in die ooste van die land verskerp nadat 71 vlugtelinge verlede week dood in 'n verlate vragmotor op 'n hoofweg gevind is.
Die voertuig het deur Hongarye toegang tot die EU verkry.
"Ons sal vir 'n onbepaalde tyd (strenger) beheermaatreëls by alle belangrike grensposte in die ooste van die land toepas en alle voertuie ondersoek waarin mense moontlik versteek kan word," het Johanna Mikl-Leitner van die departement van binnelandse sake gister aan ORF-radio gesê.
Oostenryk grens in die ooste aan Hongarye, Slowakye, Slowenië en die Tsjeggiese Republiek.
Die Hongaarse nasionale nuusagentskap MTI het berig oor reuse verkeersopeenhopings van meer as 20km op 'n hoofweg wat na die grens met Oostenryk lei. Daar was na wat berig word ook 'n opeenhoping op 'n sekondêre pad na die grens.
Die polisie het die afgelope drie dae meer as 8 700 migrante wat Hongarye binnegekom het, in hegtenis geneem.
Intussen werk 'n Amerikaanse hulporganisasie MOAS, onverpoos om vlugtelinge na Italië te bring.
Skrywer praagGepubliseer op 2 September 2015 Kategorieë Internasionale nuus, NuusSleutelwoord Afrikane, Denemarke, Duitsland, fortuinsoekers, hongarye, migrante